UPA เด้ง 9% หลังปิดดีลซื้อโซลาร์เวียดนาม 46.7MW ลุ้นผลงานปีนี้เทิร์นอะราวด์
UPA เด้ง 9% หลังปิดดีลซื้อโซลาร์เวียดนาม 46.7MW ลุ้นผลงานปีนี้เทิร์นอะราวด์ ล่าสุดอยู่ที่ 0.23 บาท บวก 0.02 บาท หรือ 9.52% มูลค่าซื้อขาย 10.58 ล้านบาท
UPA เด้ง 9% หลังปิดดีลซื้อโซลาร์เวียดนาม 46.7MW ลุ้นผลงานปีนี้เทิร์นอะราวด์ ล่าสุดอยู่ที่ 0.23 บาท บวก 0.02 บาท หรือ 9.52% มูลค่าซื้อขาย 10.58 ล้านบาท
5 พ.ย. 2563

ผู้สื่อข่าวรายงานว่า ราคาหุ้น บริษัท ยูไนเต็ด เพาเวอร์ ออฟ เอเชีย จำกัด (มหาชน) หรือ UPA ล่าสุด ณ เวลา 10.48  น. อยู่ที่ 0.23 บาท บวก 0.02 บาท หรือ 9.52% สูงสุดที่ 9.52 บาท ต่ำสุดที่ 0.21 บาท ด้วยมูลค่าซื้อขาย 10.58 ล้านบาท

โดยราคาหุ้นปรับตัวขึ้น หลังนายวิชญ์ สุวรรณศรี รักษาการประธานเจ้าหน้าที่บริหาร UPA เปิดเผยว่า เมื่อวันที่ 3 พฤศจิกายน 2563  บริษัท พาราโบลิก โซลาร์ พาวเวอร์ จำกัด (PSP) ซึ่งเป็นบริษัทย่อยของบริษัทฯ ได้ลงนามสัญญาซื้อขายหุ้นของบริษัท AIDC Solar Power Number 1 Pte. Ltd. กับ บริษัท Asia Investment, Development &amp; Construction Sole Co., Ltd. โดยเข้าซื้อหุ้นสามัญ จำนวน 11,670,833 หุ้น หรือ 83.33 % ของหุ้นที่จำหน่ายได้แล้วทั้งหมดของบริษัท ในราคา 23.923 ล้านดอลลาร์สหรัฐฯ หรือ 749.63 ล้านบาท
ส่วนภาพรวมผลประกอบการปีนี้ คาดว่าจะสามารถเทิร์นอะราวด์สามารถพลิกกลับมามีกำไรได้ โดยการเข้าซื้อโครงการโรงไฟฟ้าต่างๆ จะช่วยผลักดันรายได้ และกำไรในช่วง 1-2 ปีข้างหน้า ทำให้บริษัทฯเติบโตอย่างมีศักยภาพ ขณะที่ความคืบหน้าโครงการโรงไฟฟ้าที่ประเทศเมียนมา โครงการโรงไฟฟ้าก๊าซธรรมชาติ กำลังการผลิต 200 เมกะวัตต์ปัจจุบันมีความคืบหน้าไปพอสมควรแล้ว